Fufu

Fufu (or fufuo, foofoo, foufou /ˈfuˌfu/ *foo-foo* listenⓘ) de la dia n tɔɔri bɔna West Afirika diisi puan. Yu'urɛ la de la Kanbunyu'urɛ ti Santɛpa n boi Gaana tara yi'ira ka. Hu:urɛ wa yelege mɛ nyaa pi dia woo ti ba tɔɔra bɔna Afirika hali ta ta la Sierra Leone,Liberia,  Cote D'Ivoire, Burkina Faso, Benin, Togo, Nigeria, Cameroon, Democratic Republic of Congo, Central African Republic, Republic of Congo, Angola la Gabon gee mi kelum tara  diisi paŋa.  Disɛba ti fu nyaŋɛ dikɛ tɔ sazɔkɔra  de la banki, bɔɔdiyɛ la nyɔ n doge, gee nɛreba tari sarɔtɔ buuri buuri dogera ka bɔna West Africa tinsisesi. Gaana kalam, Ivory Coast la Liberia, ba ni gerige banki, bɔɔdiyɛ la nyɔ mɛ tɔ bii ba tɔ yima yima nyaa dikɛ gerige taaba boi ba dikɛ nyɔ zom la iŋɛ ko'om puan mɔm ba bɔna bugum zuo. Dia la kpɛ'ɛŋɔ bo la ayima n boi la se'em, ba mi diti ka me la ziirɔ buuri buuri. Bɔna Nigeria ba yi'iri ka la akpu, ti Igbo duma n boi Nigeria n bala mina ka. Ti ba ni dikɛ la banki iŋɛ ko'om puan nyaa yelege beere basɛ ti ba ma  dia la ni bɔna la kayima la West African tinsi dini la. Ba diti ka me la ziirɔ Sãma, Onugbu ziirɔ, zima'asa ziirɔ la nɛnɔ la zim zo'e zo'e.Yuuma wa puan, zom duma wuu semolina, kariyɛɛna la konkonte zom wa'ana so'e banki mɛ. Fu wan nyɛta dina wa la sɛba n boi Solemitisi la sɛba n boi tiŋa puan gee ka nyaŋɛ kɔ la. Buuri sɛba n boi zi'isi ti ba wan nyaŋɛ kɔ kelum tara la banki tɔɔra ba sakɔra. Ba tari la nudibisi dita sakɔra, ba wan ŋmaa e ŋwana fii gee ti zɛɛrɔ la zo'e.

## Diisi Yu'ura

* Angola: *funge*, *fúngi*
* Benin: *santana*, *foufou*
* Burkina Faso: *tô*
* Cameroon: *couscous*, *couscous de manioc*
* Central African Republic: *foufou*
* Congo-Kinshasa and Congo-Brazzaville: *fufú*, *moteke*, *fufú*, *luku* , *bidia*
* Gabon: *foufou*
* Ghana: *fufu*, *fufuo*, *sakɔro*
* Haiti: *tomtom*
* Ivory Coast: *foutou*, *foufou*
* Liberia: *fufu*
* Mozambique: *sadja, sadza, xima*
* Nigeria: *fufu*, *santana*, *akpụ*, *ụtara*, *loi-loi*, swallow, *tuk rogo*
* Sierra Leone: *foofoo*, *foofoo*
* Togo: *foufou*

## Bɔna Africa.
Sansɛka ti Portuguese lɛɛbeduma yuun ta tara banki kɛ'ɛra tu tiŋa wa na la ti ba yuun tari la nyɔ, bɔɔdiyɛ tɔɔra sakɔra. Tuma n mi ba diti sakɔra se'em de la ba tari zuo nudibisi gi'isa sukira zɛɛrɔ la vɔla.  

**Cote d'Ivoire** 

Bɔna Côte d'lvoire, ba yi'iri ka la foutou. Ivorian foufou de la bɔɔdiyɛ bunza'asema ti ba siim gee ti foutou dɛna diisi woo nyɔ, banki, taro duma.

French tinsi sɛba n boi Cameroon la, ba yo'iri ka la "couscous" ( ba dikɛ ka ta gerige North Africa dia n de couscous)

Tu san bisɛ, Eastern Africa la Southern Africa nɛreba tari sakɔra la ba karinyɛna zom dia n de ugali bii nshima, gee ba dage buyɛla. Gee, Ugali bii nshima boi Gaana mɛ ti tu yi'ira ti akple, nshioo bii sagebɔ ( tuo zaafi) ti ba mɔna ba mi zom dagena zomi'ile dia magesɛ wuu  dɔkuno, banki  la Gaana diisi basɛba.       

**Ghana**  

## Nɛreba tari sirasakirɛ ti la pɔsɛ la Gaana, yese la Asante, Akuapem, Akyem, Bono, la Fanti duna ti ba za'a de la Kanbusi n boi Gaana gee ti nɛreba zo'e zo'e sakɛ toe. Gungulesa Miller yelebire fufu vɔɔrɛ de la peelega bɔna santɛɛnɛ puan(Twi) gee mi yese la banki  n de peelega. Ghana tiŋa wa,  tu nyɛti ka yesera la banki n dugɛ. Saŋa zo'e zo'e ba ni tɔ ba mɛ bɔna toore puan(woduro) n de dɔɔ la tulega (woma). Ba ni tara la tulega la tɔɔra gee tara nuo lɛbegera gee ita ko'om ma'ala  gura dia la n ta tara paŋa. Ba ni kilim ba mɛ dikɛ iŋɛ laasi puan.  Ba nyaa maala magazim duma  basɛ ti dia duka ka le dɛna yele. Ba tari la ziirɔ dita ka (nkwan) n de wuu ziko'om (light soup) abɛ ziirɔ, la ziirɔ buuri buuri. Zina, ka boi Beninese diisi, Cameroonian, Guinean, Congolese, Nigerian, la Togo diisi zi'an ti ba dita ka me la nanzu'usi ziirɔ, ma'ana bii la ziirɔ buuri buuri. Fufu nyɛti yu'urɛ mɛ bɔna West African tinsi hali zaaleŋa gɔnɔ puan bɔna zi'isi sisesi. La gulesɛ bɔna Chinua Achebe gɔŋɔ "Things Fall Apart" magesɛ wuu, Fufu yuun de la kambusi dia paa. Tu Gaana tiŋa wa puan, fufu  ti basɛba yi'ira ti fufuo de la peelega gee dɔlegera.

## '''Nigeria.'''

Nigeria tiŋa, fufu bii akpu yese la banki n mi'i. Nigeria fufu bo la buyima la Gaana fufu gee  kaŋa n de disɛka n boi tinsi siyi za'a. Bɔna Nigeria banki fufu ti ba yi'ira akpu  yese la Igbo nɛreba n boi southern Nigeria n la nɛreba mi n boi South-South region. Dia wa duka la ka dia bo la buuri woo la ka itegɔ. Gee saŋa n tole, fufu nyaa de la dia ti Nigeria nɛreba dikɛ pa'asɛ ba diisi puan. Yoruba duma duka bo la kayima. Ba tari la banki n mi'i ti ba ni tɛ. Ba nyaa san tɛ ba ni dikɛ la ba ma iŋɛ duko puan dikɛ vɔgere mɔm ti ba lebege dia.                                                                                                       ==
## basɛba
•Miller, Brandi Simpson (2022). Food and Identity in Nineteenth and Twentieth •Century Ghana: Food, Fights, and Regionalism. Springer Nature. .

## Nyiŋa viisegɔ lɔgerɔ
•"Ghana's cooks take to fast fufu". BBC News. 2006-05-29. Retrieved August 5, 2008. Microwavable instant fufu

## Fɔɔra


File:Eating together as a family.jpg|A family eating fufu
File:Fufu.jpg|A plate of fufu (right) accompanied by peanut soup
File:Fufu-palmnutsoup.jpg|Fufu (left) and Palm nut soup (right)
File:Foufou.jpg|Fufu
File:Nigerian Food Fufu.jpg|Nigerian food: fufu being sold on the street in Lagos
File:Wrapped fufu.jpg|Wrapped fufu
File:Preparing the fufu.jpg|Preparing fufu in Togo
File:Wooden Pestle and Mortar.jpg|Wooden pestle and mortar for pounding fufu
File:Fufu Machine used by a food vendor.jpg|Fufu machine used by a food vendor
File:Pounded fufu 2.jpg|Pounded fufu
File:Fufu with no soap.jpg|Fufu from Ghana
File:Fufu, A typical Ghanaian cuisine.jpg|Ghanaian fufu with light soup, goat meat, and smoked fish
File:Fufu and light soup in asanka.jpg|Fufu and light soup in asanka


## Viisegɔ gɔnɔ
Buuri buuri: Dia